Biblija (Tomislav Dretar)/Zauzeće Jeruzalema. Drugo izgnanstvo


Zauzeće Jeruzalema. Drugo izgnanstvo 

Zauzeće Jeruzalema. Drugo izgnanstvo
(Jr 39.810; 52.1227; 2Krn 36.1721)	
								
8 Petog mjeseca, sedmog u mjesecu, u devenaestoj godini vladavine Nabukodonozora, kralja Babilonije, Nebuzaradan, zapovjednik osobne garde, sluga kralja Babilonije, stiže u Jeruzalem. 
9 On zapali Kuću ALLAHOVU i kraljevu kuću kao i sve kuće u Jeruzalemu: on stavi vatru u sve kuće visokih osoba. 
10 Sve kaldejske postrojbe koje pratiše zapovjednika osobne garde razrušiše zid koji okruživaše Jeruzalem.		
11 Nebuzaradan, zapovjednik osobne garde, progna narod koji preostade još u gradu i bjegunce koji se bijahu pridružili kralju Babilonije, kao i ostatak pučanstva. 
12 Zapovjednik osobne garde ostavi jedan dio sitnog naroda u zemlji za obrađivati vrtove i polja.
13 Kaldejci polomiše brončane stubove u Kući ALLAHOVOJ kao i postolja Moru od bronce koja bijahu u Kući ALLAHOVOJ i odnesoše broncu u Babilon. 
14 Oni uzeše velike zdjele, vedrice, usekače, kupe i pribor od bronce namijenjen obredu. 
15 Zapovjednik osobne garde uze kadionice i velike zdjele za škropljenje, kako od zlata tako i od srebra. 
16 što se tiče dvaju stubova, u Moru  bijaše samo jedan  i postolja koja Sulejman bijaše načinio za Kuću ALLAHOVU, nemoguće je odrediti težinu bronce. 
17 Visina prvog stuba bijaše osamnaest lakata; on bijaše povišen jednim zaglavkom od bronce čija visina bijaše tri lakta, a koji bijaše okružen jednim pleterom i narovima; sve u bronci. Drugi stub, sa svojim pleterom, bijaše sličan prvom.					
18 Zapovjednik osobne garde uhiti Seraja, glavnog svećenika i Sefanijahua, drugog svećenika, kao i trojicu čuvara praga. 
19 On uhiti u gradu jednog časnika zaduženog vojskom i petoricu ljudi  pridodanih kraljevoj službi, a koji se nalaziše u gradu; on također uhiti tajnika, zapovjednika vojske zaduženog za novačenje pučanstva i, među njima, 60 ljudi koji su se nalazili u gradu. 
20 Nebuzaradan, zapovjednik tjelesne garde,, stavi ih u pritvor i odvede ih kralju Babilonije u Rivlu. 
21 Kralj Babilonije ih dade usmrtiti u Rivlai, u zemlji Hamatovoj. Tako Juda bi prognana daleko iz svoje zemlje.